На основу члана 43 став 1 тачка 7 Закона о запошљавању и осигурању за случај незапослености (“Сл. Гласник РС”, бр.36/09, 88/10, 38/15, 113/17 -др.закон, 113/17 и 49/2021), члана 11 став 1 тачка 3 Закона о професионалној рехабилитацији и запошљавању особа са инвалидидтетом (“Сл.гланик РС”, број 36/09, 32/13 и 14/22- др.закон), Акционог плана за период од 2021. до 2023. године за спровођење Стратегије запошљавања у републици Србији за период од 2021. до 2026. године (“Сл.гласник РС”, бр.30/21), чл. 94 и 129 Правилника о критеријумима, начину и другим питањима од значаја за споровођење мера активне политике запошљавања (“Сл.гласник РС”, бр. 102/15, 5/17 и 9/18), а у складу са Локалним акционим планом запошљавања града Зрењанина за период од 2021. до 2023. године и изменама Локалног акционог плана запошљавања града Зрењанина за период од 2021. до 2023. године и Споразумом о уређивању међусобних права и обавеза у реализацији мера АПЗ - техничка подршка за 2023.годину, бр. 016-2/23-014-II од 16.03.2023. године

**НАЦИОНАЛНА СЛУЖБА ЗА ЗАПОШЉАВАЊЕ- ФИЛИЈАЛА ЗРЕЊАНИН**

 И

**ГРАД ЗРЕЊАНИН**

**расписују**

### ЈАВНИ КОНКУРС

**ЗА ОРГАНИЗОВАЊЕ СПРОВОЂЕЊА ЈАВНИХ РАДОВА НА КОЈИМА СЕ АНГАЖУЈУ НЕЗАПОСЛЕНА ЛИЦА У 2023. ГОДИНИ - ЛАПЗ ТЕХНИЧКА ПОДРШКА**

**I ОСНОВНЕ ИНФОРМАЦИЈЕ**

Jавни радови на којима се радно ангажују незапослена лица из категорије теже запошљивих и незапослених у стању социјалне потребе, реализују се у циљу очувања и унапређења радних способности незапослених, као и остваривања одређеног друштвеног интереса. Јавни рад спроводи послодавац - извођач јавног рада, кога одређују Локални савет за запошљавање града Зрењанина (у даљем тексту: Локални Савет) и Национална служба за запошљавање на основу јавног конкурса.

Послодавац – извођач јавног рада може организовати спровођење јавних радова на којима се ангажују незапослена лица из свих категорија теже запошљивих лица и која се налазе на евиденцији Националне службе за запошљавање филијале Зрењанин.

**Уговором о привремено повременим пословима утврдиће се број радних дана за свако лице укључено у јавни рад.**

**Максимална дужина трајања јавног рада је четири месеца, у складу са расположивим финансијским средствима.**

**Пре укључивања у меру Локални Савет са Националном службом за запошљавање- филијала Зрењанин врши проверу испуњености законских и услова овог јавног конкурса за незапослено лице.**

**Јавни радови се спроводe у области** одржавања и заштите животне средине и природе.

**Средства намењена за организовање спровођења јавних радова користе се за:**

* **исплату накнаде за обављен посао лицима ангажованим на јавним радовима** по основу уговора о привременим и повременим пословима, максимално 35.000,00 динара по лицу, на месечном нивоу за пун фонд радних часова, односно сразмерно времену радног ангажовања на месечном нивоу увећану за припадајући порез и доприносе за обавезно социјално осигурање;
* **накнаду трошкова спровођења јавних радова послодавцу у свим областима једнократно у висини од:**

**-1.000,00 динара по лицу за јавне радове који месец дана**

**-1.500,00 динара по лицу за јавне радове који трају два месеца**

**- 2.000,00 динара по лицу за јавне радове који трају три и четири месеца**

**II УСЛОВИ ЗА ПОДНОШЕЊЕ ПРИЈАВЕ**

Право учешћа на Јавном конкурсу за организовање спровођења јавних радова на којима се ангажују незапослена лица имају:

* јавне установе и јавна комунална предузећа,

Право на доделу средстава за организовање спровођења јавног рада послодавац - извођач јавног рада може да оствари под условом да је измирио раније уговорне и друге обавезе према Граду Зрењанину и Националној служби за запошљавање, осим за обавезе чија је реализација у току, уколико исте редовно измирује.

**III ПОДНОШЕЊЕ ПРИЈАВЕ**

**Документација за подношење пријаве:**

* попуњена пријава за спровођење јавног рада на прописаном обрасцу, са детаљно разрађеним активностима у термин плану;
* фотокопија решења надлежног органа о упису у регистар,уколико послодавац - извођач јавног рада није регистрован у АПР-у;
* фотографије места извођења јавног рада - за јавне радове који се спроводе у области одржавања и заштите животне средине и природе (максимално три фотографије за сваку локацију).

 **Локални Савет и Националана служба за запошљавање задржавају право да траже и друге доказе и документацију од значаја за спровођење поступка одлучивања о одобравању средстава за спровођење јавних радова.**

**Начин подношења пријаве**

Пријава за спровођење јавног рада подноси се Национaлној служби за запошљавање- филијала Зрењанин, непосредно, путем поште или електронским путем, на прописаном обрасцу који се може добити у Национaлној служби за запошљавање- филијала Зрењанин или преузети на сајту [www.nsz.gov.rs.](http://www.nsz.gov.rs/)

**IV ДОНОШЕЊЕ ОДЛУКЕ**

Одлука о одобравању средстава за спровођење јавног рада доноси се на основу ранг- листе, а након провере испуњености услова Јавног конкурса и бодовања поднете пријаве, односно приложене документације послодавца – извођача јавног рада од стране Националне службе за запошљавање - филијале Зрењанин, у року од 30 дана од дана истека јавног конкурса, уз претходно прибављено мишљење и сагласност Локалног савета за запошљавање Града Зрењанина на исту. Изузетно, пријаве које испуњавају услове Јавног конкурса, а по којима није позитивно одлучено у наведеном року, могу бити поново узете у разматрање уколико се за то стекну услови. Локални савет и НСЗ- филијала Зрењанин приликом одлучивања процењују оправданост укључивања броја лица и/или трајања јавног рада из пријаве, као и оправданост поднете пријаве послодавца – извођача јавног рада коме је 2020, 2021. и 2022. године финансирано спровођење јавног рада у истој области, у складу са опредељеним буџетом.

|  |
| --- |
| **БОДОВНА ЛИСТА – ЈАВНИ РАДОВИ** |
| **Критеријуми** | **Број бодова** |
| Област спровођења јавног рада | одржавања и заштита животне средине и природе | 10 |
| Дужина трајања јавног рада | 3 и 4 месеца | 20 |
| 2 месеца | 10 |
| 1 месец | 5 |
| Претходно коришћена средства Националнеслужбе за запошљавање | Нису раније коришћена средства | 10 |
| Коришћена средства у другим областима у односу на поднету пријаву | 5 |

|  |  |  |
| --- | --- | --- |
|  | Коришћена средства у истој области као поднета пријава (односи се на одржавања и заштиту животне средине и природе) | 0 |
| **МАКСИМАЛАН БРОЈ БОДОВА** | **40** |

\*Критеријум „Претходно коришћена средства Националне службе за запошљавање по основу јавних радова“ односи се на јавне радове спроведене у 2020, 2021. и 2022. години, које је организовала и финансирала у целости или делимично Национална служба за запошљавање. Наведене податке из пријаве за спровођење јавног рада Национална служба за запошљавање ће проверавати увидом у своју евиденцију.

Уколико постоји већи број пријава са истим бројем бодова, одлучиваће се по редоследу подношења пријаве.

Списак послодаваца – извођача којима је одобрено спровођење јавних радова се објављује на огласној табли Националне службе за запошљавање - филијале Зрењанин и Града Зрењанина у делу Огласи и конкурси.

# ЗАКЉУЧИВАЊЕ УГОВОРА

Послодавац – извођач јавног рада је дужан да након донете одлуке о одобравању средстава за спровођење јавног рада, а пре закљученог уговора о спровођењу јавног рада, закључи уговор о привременим и повременим пословима са лицима са евиденције незапослених.

Датум ангажовања лица са којима је закључен уговор о привременим и повременим пословима не може бити пре датума закључивања уговора о спровођењу јавног рада, нити након 60 дана од дана доношења одлуке о одобравању средстава за спровођење јавног рада.

Национална служба за запошљавање, послодавац - извођач јавног рада и Град Зрењанин у року од 30 дана од дана доношења одлуке закључују уговор којим се уређују међусобна права и обавезе. Изузетно, уколико од датума доношења одлуке до краја календарске године има мање од 30 дана, уговор се закључује до краја календарске године.

**Документација за закључивање уговора о спровођењу јавног рада:**

* уговори о привременим и повременим пословима са незапосленим лицима, као доказ о ангажовању лица на јавном раду;
* нови термин план потписан од стране послодавца – извођача јавног рада, уколико је у поступку разматрања пријаве за спровођење јавног рада извршена корекција броја лица и/или дужине трајања јавног рада;
* изјава послодавца – извођача јавног рада о именовању координатора јавног рада (координатор ангажованих лица на спровођењу јавног рада може бити искључиво запослени / радно ангажовани кога послодавац – извођач јавног рада определи као одговорног за извршавање ових послова);
* спецификација средстава – материјала за рад, у складу са одобреним средствима за накнаду трошкова спровођења јавног рада;
* потврда банке о отвореном наменском рачуну и картон депонованих потписа наменског рачуна, важећих у моменту пријема средстава обезбеђења и давања меничног овлашћења / потврда о отвореном евиденционом рачуну и образац овере потписа (ОП образац);
* одговарајуће средство обезбеђења уговорних обавеза у складу са извором финансирања послодавца – извођача јавног рада;
* за правна лица – доказ о извршеној регистрацији меница (попуњен и потписан захтев за регистрацију меница);
* фотокопија / очитана лична карта одговорног лица послодавца – извођача јавног рада/жиранта и

.

У циљу закључивања уговора о спровођењу јавног рада, послодавац-извођач јавног рада је у обавези да достави и одговарајућа средстава обезбеђења уговорних обавеза:

1. За правно лице:

-за одобрена средстава у износу од 3.000.000. динара – две истоветне бланко соло менице са меничним овлашћењем

2 .За корисник јавних средстрава:

-изјава одговорног лица,послодавца-извођача јавног рада корисника јавних средстава, да су обезбеђени сви предуслови за отпочињање спровођења јавног рада и да не постоји могућност прилагања одговорајућег средства обезбеђења

Статус послодавца – извођача јавног рада у погледу извора средстава финансирања биће проверен од стране Националне службе за запошљавање - филијала Зрењанин, на основу расположивих података Управе за трезор и Народне банке Србије.

Почетком спровођења јавног рада сматра се датум пријаве на осигурање првог незапосленог лица ангажованог на јавном раду.

**VI ОБАВЕЗЕ ИЗ УГОВОРА**

Послодавац – извођач јавног рада дужан је да:

* + радно ангажована лица задржи до истека трајања јавног рада и изврши пријаву на обавезно социјално осигурање; у случају престанка радног ангажовања незапосленог лица, послодавац – извођач јавног рада у року од 15 дана врши замену другим незапосленим лицем из категорија дефинисаних Јавним конкурсом, за преостало време спровођења јавног рада, у складу са предвиђеним трајањем по закљученом уговору за спровођење јавног рада; **пре укључивања у меру/замену, Национална служба за запошљавање - филијала Зрењанин врши проверу испуњености законских и услова овог јавног конкурса за незапослено лице**;
	+ редовно, у законски утврђеним роковима, врши уплату уговорене накнаде за обављени посао, на текући рачун лица ангажованих на јавном раду и доставља доказе;
	+ редовно врши уплату припадајућих пореза и доприноса за обавезно социјално осигурање за лица из уговора и доставља доказе;
	+ редовно доставља доказе о утрошку пренетих средстава за трошкове накнаде спровођења јавног рада, у складу са уговором;
	+ обезбеди безбедност и здравље на раду радно ангажованих лица, у складу са законом и захтевом стандарда за конкретне послове јавног рада;
	+ месечно доставља извештај о спровођењу јавног рада, на прописаном обрасцу;
	+ Националној служби за запошљавање омогући контролу реализације уговорних обавеза и увид у сву потребну документацију и ток спровођења јавног рада;
	+ обавести Националну службу за запошљавање - филијалу Зрењанин о свим променама које су од значаја за реализацију уговора у року од осам дана од дана настанка промене;
	+ достави Националној служби за запошљавање - филијали Зрењанин фотографије места извођења јавног рада по завршетку јавног рада – за јавне радове који се спроводе у области одржавања и заштите животне средине и природе (максимално три фотографије за сваку локацију).

У случају неиспуњења или делимичног испуњења обавеза из уговора, послодавац – извођач јавног рада је у обавези да врати цео или сразмеран износ исплаћених средстава увећан за законску затезну камату од дана преноса средстава.

# VII ЗАШТИТА ПОДАТАКА О ЛИЧНОСТИ

Сви подаци о личности који буду достављени Националној служби за запошљавање и Локалном савету биће обрађивани искључиво у сврху учешћа у Јавном конкурсу, а у складу са Законом о заштити података о личности.

Приступ личним подацима имаће само овлашћена лица Националне службе за запошљавање која су обавезана на чување поверљивости података о личности и неће их откривати трећој страни, осим ако је то неопходно у сврху контроле поступка спровођења Јавног конкурса или ревизије.

Национална служба за запошљавање и Локални савет ће чувати податке о личности у законом предвиђеном року, уз примену одговарајућих техничких, организационих и кадровских мера.

Лица чији се подаци обрађују имају право на приступ, исправку и брисање својих података, право на ограничење обраде својих података, право на приговор и право на притужбу Поверенику за информације од јавног значаја и заштиту података о личности.

# VIII ОСТАЛЕ ИНФОРМАЦИЈЕ

Информације о јавном конкурсу могу се добити у Националној служби за запошљавање- филијала Зрењанин, на телефон 023/519-817 и Градској управи Града Зрењанина на телефон 023/315 00 96.

Јавни конкурс је отворен од дана објављивања у средствима јавног информисања, а последњи рок за пријем пријава за учешће на Јавном конкурсу је 17. новембар 2023. године.